Diari Oficial de la Generalitat Valenciana


Sumari del DOGV 5817, del 30-07-2008 (2008/9471)

RESOLUCIÓ de 24 de juliol de 2008, de la consellera d'Indústria, Comerç i Innovació, per la qual se sotmet a informació pública el Projecte de Modificació Puntual del Pla Parcial Industrial del Sector Parc Empresarial Sagunt I, a Sagunt (València).
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5817

Data del DOGV
:   30-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9471


Data del document
:   24-07-2008

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Sagunt
    * pla d'urbanisme
    * emplaçament industrial
    * parc tecnològic

RESOLUCIÓ de 24 de juliol de 2008, de la consellera d'Indústria, Comerç i Innovació, per la qual se sotmet a informació pública el Projecte de Modificació Puntual del Pla Parcial Industrial del Sector Parc Empresarial Sagunt I, a Sagunt (València). [2008/9471]  
Vist el Projecte de Modificació Puntual del Pla Parcial Industrial del Sector Parc Empresarial Sagunt I, a Sagunt (València), del qual resulten els següents  
ANTECEDENTS DE FET  
Primer. Amb data 18 de gener de 2002, el conseller d'Obres Públiques, Urbanisme i Transports va adoptar la resolució d'aprovar definitivament el Pla Especial de Delimitació de Terrenys per a la Constitució de Patrimoni Públic de Sòl Sagunt I en terrenys del terme municipal de Sagunt, promogut per la Conselleria d'Innovació i Competitivitat de la Generalitat Valenciana. L'esmentada resolució va ser publicada en el Diari Oficial de la Comunitat Valenciana número 4.176, de 25 de gener de 2002.  
Mitjançant resolució del conseller d'Obres Públiques, Urbanisme i Transports, de 5 de juny de 2002, es va aprovar definitivament el Pla Especial de Delimitació de Terrenys per a la Constitució de Patrimoni Públic de Sòl, Sagunt II, promogut per la Generalitat Valenciana. L'esmentada resolució va ser publicada en el Diari Oficial de la Comunitat Valenciana número 4.270, de 13 de juny de 2002.  
Segon. Amb data 26 de març de 2003, el conseller d'Obres Públiques, Urbanisme i Transports va resoldre aprovar definitivament l'homologació de l'Àrea Parc Sagunt (Sagunt I i II) i el Pla Parcial Parc Empresarial Sagunt I. La dita resolució va ser publicada en el Diari Oficial de la Comunitat Valenciana número 4.501, de 16 de maig de 2003. Mitjançant Resolució del conseller d'Obres Públiques, Urbanisme i Transports, de 15 d'abril de 2003, es va aprovar definitivament el Programa d'Actuació Integrada del Parc Empresarial Sagunt I (Parc Sagunt I), les obres d'urbanització del qual estan pràcticament finalitzades.  
Tercer. Este projecte de modificació puntual del pla parcial Industrial del sector parc empresarial Sagunt I, promogut per la Generalitat, té per objecte modificar puntualment l'ordenació detallada del pla parcial vigent per a adaptar-lo als requeriments de les empreses que pretenen implantar-se en l'esmentat parc, que han posat de manifest una sèrie de necessitats associades al tipus d'instal·lació que es pretén implantar que justifiquen la present modificació.   
Quart. El projecte consta de memòria justificativa, document refós de normes urbanístiques, plans d'informació i plans d'ordenació refosos del Pla Parcial.   
FONAMENTS DE DRET  
Únic. El present projecte de modificació del pla parcial industrial del sector parc empresarial Sagunt I ha de tramitar-se d'acord amb el que s'ha disposat en les prescripcions legalment establides per a les modificacions dels plans parcials, que estan constituïdes pels articles 94 i 83.2 de la Llei 16/2005, de 30 de desembre, de la Generalitat, Urbanística Valenciana (a partir d'ara, LUV), per remissió del que s'ha establit en els articles 89 i 96 del dit text legal.  
D'acord amb la normativa esmentada, correspon a la Conselleria d'Indústria, Comerç i Innovació la convocatòria d'informació pública del present projecte, per a la qual cosa s'inseriran els corresponents anuncis en el Diari Oficial de la Comunitat Valenciana i en un periòdic d'àmplia difusió a la localitat afectada pel canvi d'ordenació.   
Durant l'exposició pública, el projecte diligenciat es trobarà, per a consulta pública, a l'Ajuntament de Sagunt i als locals del Servei Territorial d'Indústria i Innovació de València. Així mateix, simultàniament, s'han de reclamar els preceptius informes de les administracions sectorials que pogueren resultar afectades en les seues competències pel projecte i el dictamen de l'ajuntament afectat.  
Vistos els preceptes legals esmentats, i tots altres de concordant i general aplicació, resolc:  
Primer  
Sotmetre a informació pública el present projecte de modificació del pla parcial industrial del sector parc empresarial Sagunt I, l'objecte del qual és establir l'ordenació urbanística necessària per a l'adequada implantació de les empreses en l'esmentat parc.   
El període d'informació pública serà de vint dies, durant els quals es podrà consultar el projecte en els llocs mencionats en el fonament de dret únic de la present resolució, així com presentar-hi al·legacions i suggeriments davant la Conselleria d'Indústria, Comerç i Innovació, en el Registre del Servei Territorial d'Indústria i Innovació de València (c/ Gregorio Gea, 27, edifici Prop), o en qualsevol dels previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Segon  
Reclamar dictamen de l'Ajuntament de Sagunt sobre el projecte sotmés a informació pública.   
Tercer  
Sol·licitar informe a les administracions sectorials que pogueren resultar afectades pel projecte.  
Quart  
Publicar esta resolució per a la seua efectivitat i el coneixement general en el Diari Oficial de la Comunitat Valenciana i en un diari d'àmplia difusió al municipi de Sagunt.  
València, 24 de juliol de 2008.- La consellera d'Indústria, Comerç i Innovació: Belén Juste Picón.